open-index/open-wikipedia-markdown huggingface dataset:
อูลานบาตาร์

**อูลานบาตาร์** (, เสียงอ่าน: ) เป็นเมืองหลวงและเมืองที่มีประชากรมากที่สุดในมองโกเลีย โดยเป็นเมืองหลวงที่หนาวที่สุดในโลกโดยเฉลี่ย นครนี้ก่อตั้งขึ้นใน ค.ศ. 1639 ในฐานะศูนย์คณะสงฆ์พุทธร่อนเร่ที่เปลี่ยนที่อยู่ 28 ครั้ง ก่อนตั้งถาวรในสถานที่ปัจจุบันเมื่อ ค.ศ. 1778

ด้วยจำนวนประชากรมากกว่า 1.5 ล้านคน (ธันวาคม 2022) ซึ่งเทียบเท่าประชากรเกือบครึ่งหนึ่งของประเทศ และเนื่องจากเป็นเอกนครของประเทศ ทำให้นครนี้ทำหน้าที่เป็นศูนย์กลางทางวัฒนธรรม อุตสาหกรรม และการเงิน รวมทั้งเป็นศูนย์กลางเครือข่ายการขนส่งของมองโกเลียที่เชื่อมด้วยระบบรางทั้งทางรถไฟสายทรานส์-ไซบีเรียในรัสเซียกับทางรถไฟสายของจีน

## ชื่อและศัพทมูลวิทยา
ในช่วงที่สถาปนานครใน ค.ศ. 1639 เมืองนี้มีชื่อว่า  () ภายหลังในโลกตะวันตกดัดแปลงชื่อนี้เป็น  จากนั้นใน ค.ศ. 1651 มีการเรียกนครนี้เป็น  () และใน ค.ศ. 1706 จึงเปลี่ยนเป็น  ()

ส่วนชื่ออื่น ๆ ได้แก่  () หรือสั้น ๆ ว่า  () ซึ่งเดิมมีความหมายว่า *การล้อมรอบ* หรือ *การตั้งถิ่นฐาน*

ก่อนเป็นเอกราชใน ค.ศ. 1911 มีการเปลี่ยนชื่อนครนี้เป็น  () จนกระทั้งใน ค.ศ. 1924 เมื่องนครนี้กลายเป็นเมืองหลวงของสาธารณรัฐประชาชนมองโกเลีย จึงเปลี่ยนชื่อใหม่เป็น *Ulaanbaatar* ()

ในโลกตะวันตก อูลานบาตาร์ยังคงเป็นที่รู้จักกันในชื่อ Urga หรือ Khuree จนถึง ค.ศ. 1924 และภายหลังในฐานะ Ulan Bator () โดยใช้ชื่อนี้ถึงสองทศวรรษจนกระทั่งมีการใช้ชื่อภาษามองโกเลียในรูปสะกดอักษรซีริลลิกและการทับศัพท์แบบปัจจุบัน (1941–1950)

## ประวัติศาสตร์

## ภูมิศาสตร์
อูลานบาตาร์ตั้งอยู่เหนือระดับน้ำทะเลเฉลี่ยประมาณ  ทางตะวันออกเล็กน้อยของใจกลางมองโกเลีย ริมแม่น้ำตูล ซึ่งเป็นลำน้ำสาขาย่อยของแม่น้ำเซเลงกาในหุบเขาที่ตีนเขา Bogd Khan Uul 

### ภูมิอากาศ
เนื่องด้วยระดับความสูง ละติจูดค่อนข้างสูง ที่ตั้งห่างจากชายฝั่งหลายร้อยกิโลเมตร และผลกระทบจากไซบีเรียนแอนไทไซโคลน ทำให้อูลานบาตาร์เป็นเมืองหลวงที่เย็นที่สุดในโลก

## เมืองพี่น้อง
อูลานบาตาร์เป็นเมืองพี่น้องกับเมือง ดังนี้:

*อังการา ประเทศตุรกี
*อัสตานา ประเทศคาซัคสถาน
*กรุงเทพมหานคร ประเทศไทย
*ปักกิ่ง ประเทศจีน
*บ็อน ประเทศเยอรมนี
*เดนเวอร์ สหรัฐ
*เอลิสตา ประเทศรัสเซีย
*กาซีอันเท็พ ประเทศตุรกี
*ไหโข่ว ประเทศจีน
*โฮฮอต ประเทศจีน
*อินช็อน ประเทศเกาหลีใต้
*อีร์คุตสค์ ประเทศรัสเซีย 
*คาซัน ประเทศรัสเซีย
*ครัสโนยาสค์ ประเทศรัสเซีย
*Maardu ประเทศเอสโตเนีย
*มอสโก, ประเทศรัสเซีย
*โนโวซีบีรสค์ ประเทศรัสเซีย
*เปียงยาง ประเทศเกาหลีเหนือ
*โซล ประเทศเกาหลีใต้
*Strelcha ประเทศบัลแกเรีย
*ไทเป ประเทศไต้หวัน
*เทียนจิน ประเทศจีน
*อูลัน-อูเด ประเทศรัสเซีย
*อิ๋นชวัน ประเทศจีน

## หมายเหตุ

## อ้างอิง

## แหล่งข้อมูลอื่น

* Ulaanbaatar City Hall (Mongolia)
* Ulaanbaatar Travel Guide
* General information about Ulaanbaatar, up-to-date 
* "Urga or Da Khuree" from A. M. Pozdneyev's *Mongolia and the Mongols*


หมวดหมู่:เมืองหลวงในทวีปเอเชีย
หมวดหมู่:เมืองในประเทศมองโกเลีย
อำเภอจังหาร

**อำเภอจังหาร** เป็นพื้นที่ทางทิศเหนือของจังหวัดร้อยเอ็ด แยกออกมาจากอำเภอเมืองร้อยเอ็ด  เมื่อประมาณปี พ.ศ. 2532 มีแม่น้ำชีเป็นเส้นแบ่งเขตจังหวัด

## ที่ตั้งและอาณาเขต
อำเภอจังหารตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอฆ้องชัย อำเภอกมลาไสย และอำเภอร่องคำ (จังหวัดกาฬสินธุ์) 
* **ทิศตะวันออก** ติดต่อกับอำเภอเชียงขวัญ
* **ทิศใต้** ติดต่อกับอำเภอเมืองร้อยเอ็ด
* **ทิศตะวันตก** ติดต่อกับอำเภอเมืองมหาสารคาม (จังหวัดมหาสารคาม)

## ประวัติ
ที่ตั้งเดิมอยู่บริเวณบ้านเขื่อน (ตรงข้ามบ้านเหล่างิ้วโนนหนองแวง) ต่อมาเคลื่อนย้ายมาอยู่ในดงป่าม่วง ซึ่งเป็นแหล่งอุดมสมบูรณ์ เป็นบริเวณที่เต็มไปด้วยหมากฝั่งไก่ (พืชชนิดหนึ่ง) ต่อมาเกิดโรคระบาด โรคห่า (อหิวาต์) โรคบักห่าง (โรคฝีดาษ) (บางคนเล่าว่ามีต้นบักบ้าจริง คือคนที่กินต้นไม้นี้เข้าไปจะวิ่งรอบบ้าน) จึงทำให้เกิดโรคระบาดในหมู่บ้าน ผู้คนล้มตายเป็นจำนวนมาก จึงอพยพแตกบ้านจากโนนบ้านเก่า (ป่าม่วง ที่ตั้งของวัดฐิตวิริยาวนารามปัจจุบัน) ได้กระจัดกระจายกันอยู่ตามหมู่บ้านต่าง ๆ คือ บ้านจังหาร บ้านเหล่างิ้ว บ้านหนองเข็ง บ้านลอมคอม

กลุ่มที่อพยพไปอยู่ที่บ้านจังหารนำโดยพ่อปู่ไก่แก้ว ได้มาตั้งบ้านเรือนอยู่อาศัยทางด้านตะวันออกของบ้านจังหารปัจจุบัน ประชากรได้ร่วมก่อตั้งและพัฒนามาตลอด จนถึงสมัยกำนันสิงห์และผู้ใหญ่ทำมาสิงห์เป็นผู้นำ ต่อมามีกำนันมูกแกส กำนันขุนบุญธรรมพิทักษ์ (บ้านเหล่างิ้ว) ต่อมากำนันพรหม บ้านจังหาร กำนันชาย กะณิโก (บ้านจ่าเหล่า) กำนันบุญวรรณ แย้มโกสุมภ์ (บ้านเหล่างิ้ว) กำนันเธียร วัลภูมิ (บ้านจังหาร) กำนันสนิท ไชยฮะนิจ (บ้านจังหาร) จนกระทั่งปัจจุบัน กำนันบรรจง ยุคะลัง (บ้านเหล่างิ้ว)

เมื่อวันที่ 1 เมษายน พ.ศ. 2532 กระทรวงมหาดไทยได้แบ่งพื้นที่อำเภอเมืองร้อยเอ็ด ตั้งเป็น *กิ่งอำเภอจังหาร* เนื่องด้วยพื้นที่อำเภอเมืองร้อยเอ็ดมีอาณาเขตกว้างขวางและมีพลเมืองมาก ท้องที่บางตำบลอยู่ห่างไกลจากอำเภอ เจ้าหน้าที่ออกตรวจตาดูแลทุกข์สุขของราษฎรไม่ทั่วถึง โดยที่กิ่งอำเภอจังหารมีเขตการปกครอง 5 ตำบล คือ ตำบลจังหาร ตำบลดินดำ ตำบลดงสิงห์ ตำบลปาฝา และตำบลม่วงลาด  ตั้งที่ว่าการกิ่งอำเภอที่ตำบลจังหาร เพื่อประโยขน์ในด้านการปกครองและอำนวยความสะดวกแก่ประชาชนในพื้นที่

ในปี พ.ศ. 2538 มีพระราชกฤษฎีกาตั้งอำเภอจังหาร โดยยก *กิ่งอำเภอจังหาร* ขึ้นเป็น **อำเภอจังหาร** ปัจจุบันอำเภอจังหารมีเขตการปกครองทั้งหมด 8 ตำบล 110 หมู่บ้าน

## การแบ่งเขตการปกครอง
### การปกครองส่วนภูมิภาค
อำเภอจังหารแบ่งพื้นที่การปกครองออกเป็น 8 ตำบล 110 หมู่บ้าน

thumb|right|350px|ตำบลของอำเภอจังหาร

### การปกครองส่วนท้องถิ่น
ท้องที่อำเภอจังหารประกอบด้วยองค์กรปกครองส่วนท้องถิ่น 8 แห่ง ได้แก่
* **เทศบาลตำบลจังหาร** ครอบคลุมพื้นที่ตำบลจังหารทั้งตำบล
* **เทศบาลตำบลดงสิงห์** ครอบคลุมพื้นที่ตำบลดงสิงห์ทั้งตำบล
* **เทศบาลตำบลดินดำ** ครอบคลุมพื้นที่ตำบลดินดำทั้งตำบล
* **เทศบาลตำบลผักแว่น** ครอบคลุมพื้นที่ตำบลผักแว่นทั้งตำบล
* **เทศบาลตำบลปาฝา** ครอบคลุมพื้นที่ตำบลปาฝาทั้งตำบล
* **เทศบาลตำบลม่วงลาด** ครอบคลุมพื้นที่ตำบลม่วงลาดทั้งตำบล
* **เทศบาลตำบลแสนชาติ** ครอบคลุมพื้นที่ตำบลแสนชาติทั้งตำบล
* **องค์การบริหารส่วนตำบลยางใหญ่** ครอบคลุมพื้นที่ตำบลยางใหญ่ทั้งตำบล

## อ้างอิง

จังหาร
อินเตอร์ลิงค์

**อาคารอินเตอร์ลิงก์** () หรือที่รู้จักทั่วไปในชื่อเดิมคือ **อาคารเนชั่นทาวเวอร์** () ตั้งอยู่เลขที่ 1858/121-122, 124-128 (เดิมเลขที่ 1854) ถนนเทพรัตน กิโลเมตรที่ 4.5 แขวงบางนาใต้ เขตบางนา กรุงเทพมหานคร อาคารกลุ่มนี้มีจำนวนสองหลังคือ อาคารหลังเดิม (อาคาร 1) ขนาดความสูง 15 ชั้น เมื่อแรกเป็นสำนักงานกองบรรณาธิการหนังสือพิมพ์เดอะเนชั่น ซึ่งย้ายมาจากอาคารแห่งเดิมภายในซอยสุขุมวิท 42 (ซอยกล้วยน้ำไท) ได้รับการออกแบบโดยสุเมธ ชุมสาย ณ อยุธยา ปัจจุบันเป็นที่ทำการของเนชั่นทีวี และอาคารหลังใหม่ (อาคาร 2) ขนาดความสูง 40 ชั้น บนพื้นที่ 48,000 ตารางเมตร ก่อสร้างขึ้นเมื่อปี พ.ศ. 2533 โดยที่ชั้น 28 ถึงชั้น 31 เป็นที่ตั้งสำนักงานใหญ่ ของบริษัท เนชั่น กรุ๊ป (ประเทศไทย) จำกัด (มหาชน) ผู้ดำเนินธุรกิจสื่อสิ่งพิมพ์และสื่อประสม ส่วนหนึ่งเป็นที่ทำการของสำนักข่าวเนชั่น, เดอะเนชั่นออนไลน์, คมชัดลึกออนไลน์, หนังสือพิมพ์กรุงเทพธุรกิจ และหนังสือพิมพ์ฐานเศรษฐกิจ นอกนั้นเป็นห้องสำนักงานแบ่งให้เช่า ปัจจุบันอยู่ในความรับผิดชอบของกลุ่มทีซีซี

## แหล่งข้อมูลอื่น
* แสดงที่ตั้งของอาคารเนชั่นทาวเวอร์
* เครือเนชั่น
* อินเตอร์ลิ้งค์ ทาวเวอร์ บางนา

หมวดหมู่:เครือเนชั่น
หมวดหมู่:สิ่งก่อสร้างของกลุ่มทีซีซี
หมวดหมู่:สิ่งก่อสร้างในเขตบางนา
หมวดหมู่:สิ่งก่อสร้างตั้งแต่ พ.ศ. 2533
หมวดหมู่:ตึกระฟ้าในกรุงเทพมหานคร
หมวดหมู่:สิ่งก่อสร้างโดยสุเมธ ชุมสาย ณ อยุธยา
สมเด็จพระบรมราชาธิราชที่ 4

**สมเด็จพระบรมราชาธิราชที่ 4** (พ.ศ. 2045 – พ.ศ. 2076) มีพระนามเดิมว่า**พระอาทิตยวงศ์**เป็นพระมหากษัตริย์ลำดับที่ 11แห่งกรุงศรีอยุธยาจากราชวงศ์สุพรรณภูมิ เสวยราชสมบัติตั้งแต่ พ.ศ. 2072 ถัดจากสมเด็จพระรามาธิบดีที่ 2 เมื่อพระชนม์​มายุ​ 27 พรรษาจวบจนสวรรคตด้วยไข้ทรพิษ ​

## พระราชประวัติ
สมเด็จพระบรมราชาธิราชที่ 4 มีพระนามเดิมว่า*สมเด็จพระเจ้าลูกเธอพระอาทิตยวงศ์* พระราชสมภพเมื่อปี พ.ศ. 2045 เป็นพระราชโอรสในสมเด็จพระรามาธิบดีที่ 2 ทรงดำรงตำแหน่ง "หน่อพุทธางกูร" ซึ่งกฎมนเทียรบาลว่าเป็นตำแหน่งสำหรับพระราชโอรสที่ประสูติจากพระอัครมเหสี และเป็นตำแหน่งพระราชโอรสชั้นสูงสุด 

ต่อมาได้รับแต่งตั้งเป็นพระมหาอุปราชไปครองเมืองพิษณุโลก จนกระทั่งสมเด็จพระรามาธิบดีที่ 2 สวรรคตจึงได้เสวยราชสมบัติครองกรุงศรีอยุธยาต่อ เฉลิมพระนามว่า*สมเด็จพระบรมราชาหน่อพุทธางกูร*

แต่ศักราชในพระราชพงศาวดารระบุต่างกัน โดยพระราชพงศาวดาร ฉบับพันจันทนุมาศ (เจิม), พระราชพงศาวดาร ฉบับหมอบรัดเล, พระราชพงศาวดารกรุงสยาม จากต้นฉบับของบริติชมิวเซียม, และพระราชพงศาวดาร ฉบับพระราชหัตถเลขา ระบุตรงกันว่าในปี พ.ศ. 2049 ได้ครองเมืองพิษณุโลก จนปี พ.ศ. 2052 จึงได้ครองกรุงศรีอยุธยา แต่พระราชพงศาวดารกรุงเก่า ฉบับหลวงประเสริฐอักษรนิติ์ กลับระบุว่า พ.ศ. 2069 ได้ครองเมืองพิษณุโลก และ พ.ศ. 2072 จึงได้ครองกรุงศรีอยุธยา คณะกรรมการชำระประวัติศาสตร์ไทย สำนักนายกรัฐมนตรี เห็นว่าฉบับหลวงประเสริฐอักษรนิติ์ น่าเชื่อถือที่สุด ฉะนั้น ตามพงศาวดารนี้ สมเด็จพระบรมราชาธิราชที่ 4 ทรงอยู่ในราชสมบัติตั้งแต่ พ.ศ. 2072 ถึง พ.ศ. 2076 รวม 4 ปี

## พระราชกรณียกิจ
พงศาวดารไทยไม่ได้บันทึกพระราชกิจสมเด็จพระบรมราชาธิราชที่ 4 ไว้ อาจเป็นเพราะทรงครองราชย์ไม่นาน แต่ *พงศาวดารกรุงศรีอยุธยาฉบับวันวลิต* ว่า พระองค์โปรดสงคราม เฉลียวฉลาด ทรงตั้งผู้ใจบุญและซื่อสัตย์ให้ดำรงตำแหน่งทางตุลาการ และทรงรักษาความยุติธรรม แต่ทั้งรัชกาล ทรงทำสงครามกับอาณาจักรล้านช้างและอาณาจักรหงสาวดี ทำให้บ้านเมืองสับสนวุ่นวาย ​

ในรัชกาลของพระองค์ทรงโปรดให้สร้างพระมหาสถูปเจดีย์ขึ้นที่วัดพระศรีสรรเพชญ์ อีกองค์หนึ่งสำหรับบรรจุพระบรมอัฐิของสมเด็จพระรามาธิบดีที่ 2 พระราชบิดา และได้มีไมตรีกับเมืองเชียงใหม่​

## สวรรคต
สมเด็จพระบรมราชาธิราชที่ 4 ประชวรพระโรคไข้ทรพิษเสด็จสวรรคต  สมเด็จพระราชกุมารพระราชโอรสของพระองค์จึงได้เสวยราชสมบัติเป็นสมเด็จพระรัษฎาธิราช  ​

## ในวัฒนธรรมสมัยนิยม
มีนักแสดงผู้รับบท สมเด็จพระบรมราชาธิราชที่ 4 ได้แก่

* สุเชาว์ พงษ์วิไล จากภาพยนตร์เรื่อง สุริโยไท (2544)

## พงศาวลี





## อ้างอิง
; เชิงอรรถ

; บรรณานุกรม

* 
* 
* 

## ดูเพิ่ม
* รายพระนามพระมหากษัตริย์ไทย

หมวดหมู่:พระมหากษัตริย์ในราชวงศ์สุพรรณภูมิ
หมวดหมู่:พระราชโอรสในพระมหากษัตริย์ไทย
หมวดหมู่:กรมพระราชวังบวรสถานมงคล
หมวดหมู่:ผู้ครองเมืองพิษณุโลก
หมวดหมู่:เจ้าชายกรุงศรีอยุธยา
หมวดหมู่:เสียชีวิตจากฝีดาษ
สมาพันธ์สภาวิชาชีพแห่งประเทศไทย

**สมาพันธ์สภาวิชาชีพ** เป็นกลุ่มเครือข่ายของสภาวิชาชีพ ได้แก่ แพทยสภา   สภาการพยาบาล  สภาเภสัชกรรม  สภาเทคนิคการแพทย์  สภากายภาพบำบัด ทันตแพทยสภา สัตวแพทยสภา สภาวิศวกร  สภาสถาปนิก สภาทนายความ สภาวิชาชีพบัญชี และสภาวิชาชีพสังคมสงเคราะห์ 

ชื่อภาษาไทย คือ **"สมาพันธ์สภาวิชาชีพแห่งประเทศไทย"** ชื่อย่อภาษาไทยว่า "สสว"  

ชื่อภาษาอังกฤษ คือ **"The Confederation of Thai Professional Councils"** และชื่อย่อภาษาอังกฤษว่า "CTPC" 

## วัตถุประสงค์
สมาพันธ์สภาวิชาชีพแห่งประเทศไทย มีวัตถุประสงค์เพื่อมีส่วนร่วมในการพัฒนาประเทศ โดยการให้ข้อเสนอแนะแก่องค์กรรัฐ เอกชน ในด้านการประกอบวิชาชีพ เพื่อสาธารณประโยชน์ ส่งเสริมจริยธรรม คุณธรรมผู้ประกอบวิชาชีพในสายงานวิชาชีพ

# เพื่อเป็นกลไกกลางในระดับผู้บริหาร
# เพื่อประโยชน์ในการแลกเปลี่ยนเรียนรู้และถ่ายทอดบทเรียนจากประสบการณ์ของการดำเนินงานของแต่ละองค์กร
# เพื่อให้มีประสิทธิภาพยิ่งขึ้น อันจะช่วยให้เกิดคุณูปการต่อการขับเคลื่อนความร่วมมือในการส่งเสริมสภาวิชาชีพแต่ละองค์กรที่เป็นสมาชิกในสมาพันธ์สภาวิชาชีพแห่งประเทศไทย
# เพื่อนำไปสู่การพัฒนาให้เข้มแข็ง มั่นคง อย่างจริงจังและเป็นรูปธรรม ทั้งนี้
# เพื่อประโยชน์ของสังคมและประเทศชาติต่อไป

## แหล่งข้อมูลอื่น
* สมาพันธ์สภาวิชาชีพแห่งประเทศไทย 
* สภาวิศวกรจับมือ 7 สภาวิชาชีพ ก่อตั้ง “ สมาพันธ์สภาวิชาชีพฯ ” 
* สภาวิชาชีพวิทยาศาสตร์และเทคโนโลยี

หมวดหมู่:องค์กรวิชาชีพ
วิทนี่ย์ ฟอร์ดแมน

**วิทนี่ย์ ฟอร์ดแมน** เป็นกองหลังของทีมอเมริกันฟุตบอล โรงเรียนสมอลวิลล์ไฮ เก่งเรื่องการกีฬาด้านทีมอเมริกันฟุตบอลมากจนได้รับยกย่องเป็นผู้เล่นทรงคุณค่าของทีมอเมริกันฟุตบอลโรงเรียนสมอลวิลล์ไฮ และเป็นแฟนของลาน่า แลงก์ โดยที่ตัวละครที่ชื่อ "วิทนี่ย์ ฟอร์ดแมน" นี้ เป็นหนึ่งในตัวละครที่ไม่มีในการ์ตูนซูเปอร์แมนของ DC Comics ฉบับดั้งเดิมอีกด้วย

วิทนี่ย์ ฟอร์ดแมน รับบทโดยอีริก จอห์นสัน ในละครชื่อดังของอเมริกา "สมอลวิลล์" ที่ฉายทางช่อง The WB

## ประวัติตัวละคร
วิทนี่ย์ ฟอร์ดแมน เกิดเมื่อปี พ.ศ. 2526 เป็นลูกชายคนเดียวของแจ็ค ฟอร์ดแมน อดีตทหารเรือที่เคยรบในสงครามเวียดนาม และเบ็ตตี้ ฟอร์ดแมน โดยครอบครัวฟอร์ดแมน มีธุรกิจส่วนตัวเป็นร้านขายอุปกรณ์กีฬาในสมอลวิลล์

พ่อของวิทนี่ย์ ฟอร์ดแมนได้เสียชีวิตลงใน ภาคที่ 1 ตอนที่ 17 Reaper ด้วยโรคมะเร็ง ก่อนที่พ่อของวิทนี่ย์จะตาย เล็กซ์ได้จัดเซอร์ไพรซ์ให้กับพ่อของวิทนี่ย์ที่ใฝ่ฝันมาตลอดชีวิตว่าเขาจะได้เห็นวิทนี่ย์เล่นอเมริกันฟุตบอลกับทีมมืออาชีพ ด้วยการจ้างทีมของเขาเองทั้งหมดให้มาเล่นให้ดู

ส่วนวิทนี่ย์นั้น ได้เสียชีวิตลงขณะที่ทำสงครามที่อาเจะฮ์ อินโดนีเซีย ในภาคที่ 2 ตอนที่ 11

## ความรักกับลาน่า แลงก์
วิทนี่ย์ ฟอร์ดแมนเป็นแฟนผู้ขี้หวงของลาน่า แลงก์ เขาโกรธคลาร์กที่ไปคบกับลาน่าในตอนแรกสุด จึงจับเขาพร้อมห้อยสร้อยคอคริปโตไนท์สีเขียว ซึ่งทำให้คลาร์กอ่อนแรงไว้ และจับคลาร์กไปเป็นหุ่นไล่กา ซึ่งเป็นประเพณีของทีมอเมริกันฟุตบอลสมอลวิลล์ที่จะรุ่นพี่จะต้องจับรุ่นน้องที่เห็นว่าเป็นลูกแหง่มาหนึ่งคนเพื่อที่จะถูกตรึงกางเขนเป็นหุ่นไล่กาขณะที่มีงานเลี้ยงเต้นรำ หรืองานคืนสู่เหย้า ของสมอลวิลล์ ซึ่งนั่นทำให้ลาน่าโกรธวิทนี่ย์มาก ซึ่งก่อนนั้นเขาและลาน่าก็มีความสัมพันธ์ที่ดีกันมาโดยตลอด หลังจากเหตุการณ์นั้น คลาร์กได้ตัดสินใจแก้แค้นวิทนี่ย์ด้วยการยกรถคันอื่นทับรถของวิทนี่ย์เสีย

ความรักระหว่างทั้งคู่ในเริ่มห่างเหิน เมื่อวิทนี่ย์ตัดสินใจที่จะไปเป็นนาวิกโยธิน ตามแบบพ่อของเขาหลังพ่อของเขาเสียชีวิตเพื่อสร้างเกียรติยศ โดยก่อนเขาจะไปเขาได้บอกกับคลาร์กว่าให้ดูแลลาน่าแทนเขาด้วย

## การตาย
ลาน่าและแม่ของวิทนี่ย์ได้รับคำแจ้งจากกระทรวงกลาโหม ของสหรัฐอเมริกา ในภาคที่ 2 ตอนที่ 10 Skinwalker ว่าวิทนี่ย์หายตัวไประหว่างการสู้รบที่อาเจะฮ์ ประเทศอินโดนีเซีย ก่อนตายวิทนี่ย์ได้แต่พร่ำบ่นถึงสมอลวิลล์และลาน่า และเขาก็ตายระหว่างการสู้รบ แต่ทว่าวิทนี่ย์ก็กลับมาหาลาน่าในภาคที่ 2 ตอนที่ 11 Visage โดยไม่มีใครสังเกตเห็นความผิดปกติ แต่อันที่จริงแล้ว คลาร์กได้สังเกตว่าที่จริงแล้ววิทนี่ย์คือทีน่า เกรียร์ ซึ่งสามารถแปลงกายเป็นใครก็ได้ ซึ่งทีน่า เกรียร์ในคราบของวิทนี่ย์ได้จัดการสังหารพลเรือโทแม็กนัตตี้ ที่จะมาแจ้งข่าวการตายของวิทนี่ย์ให้แม่ของเขาทราบ และจับแม่ของวิทนี่ย์เป็นตัวประกัน ก่อนที่คลาร์กจะสกัดทีน่าไว้ได้ หลังจากการต่อสู้ระหว่างทีน่ากับคลาร์ก ทีน่าก็ตายด้วยความบังเอิญหลังร้านเดอะทาลอน

หลังจากนั้นทุกคนก็ได้รู้ความจริงว่าวิทนี่ย์ได้เสียชีวิตไปแล้วระหว่างสงคราม ผลกระทบหลังจากนั้นระยะสั้น ๆ คือลูกของพลโทแม็กนัตตี้ แวน แม็กนัตตี้ซึ่งมีความชำนาญในการเล็งปืนยิง แค้นกลุ่มคนที่ได้รับผลกระทบจากห่าอุกกาบาต และสาบานที่จะแก้แค้นด้วยการฆ่าทุกคนที่มีผลกระทบจากห่าอุกกาบาต โดยเขาได้เจาะฐานข้อมูลผู้ได้รับผลกระทบจากห่าอุกกาบาตที่เขาร่วมสร้างกับโคลอี้ ซัลลิแวน นำรายชื่อที่โคลอี้ได้ทำไว้มาเป็นรายชื่อบัญชีผู้ที่ต้องกำจัด ซึ่งรวมทั้งเจค พอลเลน, เล็กซ์ ลูเธอร์ และคลาร์ก เค้นท์

## ดูเพิ่ม
* ตัวละครในสมอลวิลล์
* อีริก จอห์นสัน

## แหล่งข้อมูลอื่น
* สมอลวิลล์แอทไทยแลนด์ 

หมวดหมู่:สมอลล์วิลล์
อีริก จอห์นสัน

อีริก โจฮานน์ จอห์นสัน () เป็นดารานักแสดงชาวแคนาดา มีบทบาทแสดงที่ได้รับชื่อเสียงและเป็นที่รู้จักมากที่สุดจากละครเรื่อง Smallville ในบทบาทของวิทนี่ย์ ฟอร์ดแมน เพื่อนชายของลาน่า แลงก์ ก่อนที่บทบาทของเขาจะถูกให้จบด้วยการตายในระหว่างการสู้รบของนาวิกโยธินในอาเจะฮ์ ประเทศอินโดนีเซีย

## ประวัติ
อีริก จอห์นสัน เกิดที่ประเทศแคนาดา ในวันที่ 7 สิงหาคม พ.ศ. 2522 (ค.ศ.1979) ที่เมืองเอ็ดมอนตัน อัลเบอร์ตา ประเทศแคนาดา ได้รับงานแสดงแรกตั้งแต่อายุได้เพียง 13 ขวบจากงานแสดง ""The Ray Bradbury Theater" ซึ่งแสดงถึงแววการแสดงที่มีอยู่ตั้งแต่เด็กของเขา

อีริก จอห์นสันเป็นที่รู้จักโด่งดังที่สุด จากละครเรื่องสมอลวิลล์ ซึ่งเขาได้รับบท "วิทนี่ย์ ฟอร์ดแมน" ซึ่งไม่มีอยู่ในการ์ตูนซูเปอร์แมนมาก่อน ในฐานะแฟนของลาน่า ก่อนที่บทของเขาจะสิ้นลงเพราะเขาเสียชีวิตระหว่างเป็นาวิกโยธินไปรบที่อาเจะฮ์ ประเทศอินโดนีเซีย และมีโอกาสแสดงสมอลวิลล์อีกครั้งเพื่อที่จะทำฉากในอดีตของคลาร์กและลาน่าในสมอลวิลล์ ภาคที่ 4 ตอนที่ 3 

อีริก จอห์นสัน แต่งงานกับเอเดรีย บัดด์ ในวันที่ 7 สิงหาคม 2547 ซึ่งครบ 25 ปีงานวันเกิดของเขา

## ผลงานการแสดงที่เป็นที่รู้จัก
* สมอลวิลล์ ปี 2544-2547

## ดูเพิ่ม
* วิทนี่ย์ ฟอร์ดแมน

## แหล่งข้อมูลอื่น
* IMDb
* สมอลวิลล์แอทไทยแลนด์ 

หมวดหมู่:สมอลล์วิลล์
วิทยาลัยพยาบาลทหารอากาศ

**วิทยาลัยพยาบาลทหารอากาศ** () เป็นสถาบันการศึกษาในสังกัดกรมแพทย์ทหารอากาศ กองทัพอากาศ มีหน้าที่ผลิตบุคลากรทางด้านพยาบาลที่มีคุณสมบัติเหมาะสม มีความรู้ความสามารถที่จะทำหน้าที่พยาบาล โดยเป็นสถาบันสมทบของมหาวิทยาลัยมหิดล ได้รับการรับรองมาตรฐานการศึกษาจากสำนักงานรับรองมาตรฐานและประเมินคุณภาพการศึกษา (องค์การมหาชน) ระดับสถาบันเมื่อวันที่ 28 สิงหาคม พ.ศ. 2550  มีหน้าที่ดำเนินการเกี่ยวกับการผลิตบุคลากรทางการพยาบาล มีผู้อำนวยการวิทยาลัยพยาบาลทหารอากาศ เป็นผู้บังคับบัญชารับผิดชอบ

## ประวัติ
วิทยาลัยพยาบาลทหารอากาศ เดิมชื่อ โรงเรียนจ่าอากาศพยาบาลหญิง สังกัดกรมยุทธศึกษาทหารอากาศ จัดตั้งเมื่อวันที่ 16 มิถุนายน พ.ศ. 2501 โดยมีวัตถุประสงค์เพื่อผลิตพยาบาลสำหรับแก้ไขปัญหาขาดแคลนพยาบาล ในกองทัพอากาศ พ.ศ. 2503 ย้ายมาสังกัดกรมแพทย์ทหารอากาศ พ.ศ. 2507 เปลี่ยนชื่อเป็นโรงเรียนพยาบาลทหารอากาศ และ พ.ศ. 2532 เปลี่ยนชื่อเป็นวิทยาลัยพยาบาลทหารอากาศ ต่อมาในปี พ.ศ. 2537 วิทยาลัยฯ ได้เข้าเป็นสถาบันสมทบของมหาวิทยาลัยมหิดลตามประกาศในราชกิจจานุเบกษาฉบับประกาศทั่วไป เล่มที่ 111 ตอนพิเศษ 56 ง ลงวันที่ 1 ธันวาคม 2537

## หลักสูตร
* คณะพยาบาลศาสตร์
* หลักสูตรประกาศนียบัตรผู้ช่วยพยาบาล
* หลักสูตรพยาบาลไตเทียม

## บุคคลที่มีชื่อเสียง
* พิราวรรณ ประสพศาสตร์ นักแสดง
* เรืออากาศโทหญิง ภัทรพร โชคสมงาม อดีตนักเรียนทุนปริญญาตรี โรงเรียนพยาบาลทหารสาธารณรัฐเกาหลี (KAFNA) ปัจจุบันรับราชการวิทยาลัยพยาบาลทหารอากาศ
* เรืออากาศโท ฑิตฐิตา เขื่อนแก้ว อดีตนักเรียนทุนปริญญาตรี โรงเรียนพยาบาลทหารสาธารณรัฐเกาหลี  (KAFNA) ปัจจุบันรับราชการวิทยาลัยพยาบาลทหารอากาศ
* เรืออากาศตรี จินห์วรา กาศยปนันท์ อดีตนักเรียนทุนปริญญาตรี โรงเรียนพยาบาลทหารสาธารณรัฐเกาหลี (KAFNA)ปัจจุบันรับราชการวิทยาลัยพยาบาลทหารอากาศ
* เรืออากาศตรี ณฐภัทรา ราชชมภู อดีตนักเรียนทุนปริญญาตรี โรงเรียนพยาบาลทหารสาธารณรัฐเกาหลี (KAFNA) ปัจจุบันรับราชการ โรงพยาบาลภูมิพลอดุลยเดช และ วิทยาลัยพยาบาลทหารอากาศ

## อ้างอิง

## แหล่งข้อมูลอื่น
* วิทยาลัยพยาบาลทหารอากาศ กรมแพทย์ทหารอากาศ 
* Facebook วิทยาลัยพยาบาลทหารอากาศ/

พยาบาลทหารอากาศ
หมวดหมู่:ก่อตั้งในจังหวัดพระนครในปี พ.ศ. 2501
ทหารอากาศ
พยาบาลทหารอากาศ
ทหารอากาศ
วิทยาลัยพยาบาล
หมวดหมู่:สถานศึกษาในเขตสายไหม
พยาบาลทหารอากาศ
เจนเซน แอคเคิลส์

**เจนเซน รอส แอคเคิลส์** () เป็นดารานักแสดงชาวอเมริกัน มีบทบาทแสดงที่ได้รับชื่อเสียงและเป็นที่รู้จักมากที่สุดจากละครเรื่อง สมอลล์วิลล์ ในบทบาทของเจสัน ทีค เพื่อนชายของลาน่า แลงก์ ก่อนที่บทบาทของเขาจะถูกให้จบด้วยการสาบสูญระหว่างห่าอุกกาบาตตกลงสมอลวิลล์รอบที่ 2 ปัจจุบันเขามีบทบาทที่คนรู้จักกันดีคือดีน วินเชสเตอร์ในละครเรื่องซูเปอร์เนเชอรัล ที่ฉายทางช่อง CW ในปัจจุบันเช่นเดียวกันสมอลวิลล์

## ประวัติ
เจนเซน แอคเคิลส์ เกิดที่ประเทศสหรัฐอเมริกา ในวันที่ 1 มีนาคม พ.ศ. 2521 (ค.ศ. 1978) ที่เมืองดัลลัส รัฐเท็กซัส สหรัฐอเมริกา โดยพ่อของเขา อลัน แอคเคิลส์และแม่ของเขา ดอนน่า แชฟเฟอร์ เขามีเชื้อสายนักแสดงจากพ่อของเขาเองตั้งแต่ยังเล็ก โดยได้เป็นนายแบบตั้งแต่ยังเด็ก ๆ

เจนเซน แอคเคิลส์ ได้รับชื่อเสียงมากที่สุดนอกจากการเป็นนายแบบแล้ว เขายังเป็นนักแสดงที่เคยถูกคาดหมายจากผู้จัดทำละครสมอลวิลล์ ให้รับบทคลาร์ก เค้นท์ แต่ทว่าบทนี้ก็กลับตกไปเป็นของทอม เวลลิ่ง แต่ผู้จัดทำสมอลวิลล์ก็ยังไม่ตัดชื่อเขาออกจากการแสดงเสียทีเดียว ในปี 2547 เขาได้ตกลงรับบทเจสัน ทีค แฟนคนใหม่ของลาน่าที่พบรักกันระหว่างเรียนอยู่ที่ฝรั่งเศส แฟนผู้ลึกลับที่มีเบื้องหลังบรรพบุรุษที่ลึกลับ บทเจสัน ทีคของเขาได้จบลงระหว่างการหายตัวไปของเจสันหลังจากห่าอุกกาบาตครั้งที่สองในสมอลวิลล์

หลังจากนั้น ใช่ว่าเขาจะไม่ปรากฏตัวในช่องโทรทัศน์ CW อีก เขาได้ตกลงรับบทดีน วินเชสเตอร์ต่ออีกในละครเรื่องใหม่ "ซูเปอร์เนเชอรัล" ซึ่งออกอากาศผ่านช่องCW ซึ่งเขาแสดงเป็นหนึ่งในสองพี่น้องตระกูลวินเชสเตอร์ผู้ต้องตามหาพ่อและกำจัดปีศาจผู้รังควานชีวิตของครอบครัว

## ผลงาน

### ภาพยนตร์

### โทรทัศน์

### วิดีโอ เกม

## ผู้ร่วมกำกับ

## โปรดิวเซอร์

## ผลงานเพลง

### ไม่ได้บันทึกอย่างเป็นทางการ

## รางวัลและชื่อเข้าชิง

## อ้างอิง

## แหล่งข้อมูลอื่น

*
*
*

หมวดหมู่:บุคคลที่เกิดในปี พ.ศ. 2521
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 21
หมวดหมู่:สมอลล์วิลล์
ริงโกะ อูเอดะ

**ริงโกะ อูเอดะ** (; เกิด 30 สิงหาคม พ.ศ. 2513) เป็นนักวาดการ์ตูนชาวญี่ปุ่น

## ผลงาน
* *[[ภาพรักในฝัน]]*
* *[[เรียว (การ์ตูน)|เรียว]]* (Ryo)
* *[[อุซางิ นินจาสาว]]* (Tail of the moon)

หมวดหมู่:นักวาดการ์ตูนญี่ปุ่น
หมวดหมู่:ศิลปินมังงะ
หมวดหมู่:ศิลปินมังงะจากจังหวัดนาระ
หมวดหมู่:บุคคลที่เกิดในปี พ.ศ. 2513
ความสว่าง

**ความสว่าง** () คุณสมบัติอย่างหนึ่งของการรับรู้ภาพ โดยการรับรู้ว่ามีการกำเนิดภาพได้ เปล่งแสงออกมาพูดอีกอย่างหนึ่งเรียกว่าความสว่าง เป็นการรับรู้อันเกิดจากความส่องสว่างของวัตถุที่มองเห็นนั่นเอง

เป็นที่น่าสังเกตว่า ความส่องสว่างของเป้าหมายอันเดียวกัน สามารถให้การรับรู้ถึงความสว่างที่แตกต่างกันในปริบทที่ต่างกัน

สำหรับในปริภูมิสี RGB นั้น ความสว่าง อาจคิดได้เป็น ค่าเฉลี่ยเลขคณิต (arithmetic mean) "μ" ของระบบพิกัดสีแดง เขียว และน้ำเงิน (แม้ว่าองค์ประกอบบางส่วนของทั้งสามสีนี้จะทำให้แสงนั้นดูเหมือนสว่างกว่าสีอื่น ซึ่งอาจชดเชยได้จากระบบแสดงผลบางระบบได้โดยอัตโนมัติ) ดังนี้

:  \mu = {R + G + B \over 3 } 

โดยที่ R = สีแดง, G =สีเขียว และ B = สีน้ำเงิน

ความสว่างนั้นยังถือเป็นโคออร์ดิเนตในปริภูมิสี HSB ด้วย

## ดูเพิ่ม
* สีสัน

หมวดหมู่:รงคศาสตร์
แคม (อวัยวะเพศ)

**แคม** หรือ **ลาเบียม** () คือส่วนหนึ่งของช่องสังวาส เป็นโครงสร้างคล้ายริมฝีปาก สี ขนาด และลักษณะที่ปรากฏของแคมมีได้หลากหลายในผู้หญิงแต่ละคน บางคนแคมเล็กเกือบไม่มี และในอีกคนอาจอวบและโหนกออกมา เป็นความแตกต่างเฉพาะบุคคล ขณะที่บางอย่างอาจโยงถึงพันธุกรรม เช่น แคมเล็กของชาว (khoisan) ผ้ากันเปื้อน (khoikhoi) อาจย้อยลงมาถึง 4 นิ้ว ออกมานอกแคมใหญ่ เมื่อยืนระหว่างถูกกระตุ้นทางเพศ แคมจะมีเลือดมาคั่งเต็มจนล้นออกมาให้เห็น และมีสีคล้ำหรือแดงขึ้น

ลาเบียมเป็นพหูพจน์ labia มาจาภาษาละติน หมายถึง "ริมฝีปาก" ใช้อธิบายถึงโครงสร้างคล้ายริมฝีปาก แต่ในภาษาอังกฤษมักใช้เรียกส่วนของช่องสังวาส

## กายวิภาค
* แคมใหญ่ เป็นโครงสร้างคล้ายริมฝีปาก ประกอบขึ้นจากเยื่อไขมันและผิวหนัง ซึ่งขึงแต่ละข้างของช่องสังวาส และหลังจากวัยแรกรุ่นจะปกคลุมด้วยขนหัวหน่าวตามธรรมชาติ เมื่อยืนเท้าชิดปกติแล้ว แคมจะปกปิดส่วนอื่น ๆ ของช่องสังวาสอย่างมิดชิด สีผิวหนังด้านนอกของแคมใหญ่ใกล้เคียงกับผิวหนังส่วนใหญ่ของแต่ละคน แม้ว่าจะมีการแปรผันแตกต่างกันไปยิ่งยวด ผิวหนังด้านในมักเป็นสีชมพูหรือน้ำตาลอ่อน 
* แคมเล็ก เป็นกลีบผิวหนังอ่อนนุ่มสองกลีบ ภายในแคมใหญ่บนแต่ละข้างของปากช่องคลอด มีตั้งแต่ขนาดเล็กจนถึงใหญ่จนล้นออกภายนอกแคมใหญ่ คลิตอริสอยู่ที่ด้านหน้าของช่องสังวาส ตรงยอดที่แคมเล็กสบกัน ยอดที่เห็นได้ของคลิตอริสหรือปุ่มกระสัน (คลิตอรัล แกลน) ถูกปกปิดด้วยเนื้อเยื่อคลุม เรียกว่า "กลีบคลุมปุ่มกระสัน"

## ในแง่วัฒนธรรม
วัฒนธรรมเกือบทั้งหมด ในบรรดาส่วนที่มองเห็นได้เกือบทั้งหมดของเพศหญิง แคมมักถูกพิจารณาว่าเป็นของสงวน การเปิดเผยส่วนนี้จะถูกควบคุมโดยจารีตแห่งวัฒนธรรมสังคมอย่างเคร่งครัด 

ผู้หญิงบางคน โดยเฉพาะในวงการภาพยนตร์แนวยั่วกามารมณ์ อาจไปทำลาเบียพลาสตีเพื่อดัดแปลงรูปลักษณ์ปรากฏของแคม ลาเบียพลาสตี (Labiaplasty) คือ กระบวนการศัลยกรรมเพื่อการสร้างหรือเปลี่ยนรูปแคม  ในประเทศไทยมักเรียกภาษาปากว่า "รีแพร์" เนื่องจากเหตุผลของการไปทำรีแพร์ของผู้หญิงนั้น ส่วนใหญ่เป็นเพราะอวัยวะเพศหญิงถูกใช้ร่วมเพศมามาก หรือไม่ก็เกิดจากการคลอดลูก หรือทั้งสองอย่างรวมกัน ซึ่งอาจมีผลทำให้ช่องสังวาสและช่องคลอดไม่กระชับเหมือนแต่ก่อน และมีลักษณะเปลี่ยนไป เช่น ช่องสังวาสกว้างขึ้น หรือยาวขึ้น เป็นต้น

## ดูเพิ่ม
* กายวิภาคศาสตร์
* ระบบสืบพันธุ์
* อวัยวะสืบพันธุ์ชาย
* การขลิบหนังหุ้มปลายอวัยวะเพศ
* การสำเร็จความใคร่ด้วยตนเอง
* อวัยวะสืบพันธุ์หญิง
* ช่องสังวาส
* ปุ่มกระสัน
* ช่องคลอด
* การร่วมเพศ

หมวดหมู่:กายวิภาคศาสตร์ทางเพศ
หมวดหมู่:อวัยวะเพศ
ความสว่าง (ทัศนศาสตร์)

**ความสว่าง** () เป็นปริมาณเชิงแสงที่บอกค่าความเข้มของการส่องสว่างต่อพื้นที่ในทิศทางที่กำหนด โดยจะระบุปริมาณแสงที่ผ่านทะลุหรือเปล่งแสงออกมาจากพื้นที่หนึ่ง ๆ และตกกระทบในมุมตันที่กำหนด

หน่วยเอสไอ ของค่าความสว่างนั้น เรียกว่า แคนเดลาต่อตารางเมตร เขียนย่อเป็น cd/m2
สำหรับหน่วยซีจีเอสของค่าความสว่าง คือ stilb ซึ่งมีค่าเท่ากับ 1 แคนเดลาต่อตารางเซนติเมตร หรือ 10 kcd/m2

ค่าความสว่างนั้น มักจะใช้ระบุถึงการเปล่งแสง หรือการสะท้อนแสงจากพื้นผิวราบที่กระจายแสง ความสว่างนี้จะบอกว่า ตาของเราที่มองดูพื้นผิวจากมุมหนึ่ง ๆ นั้น รับรู้ถึงกำลังความสว่างได้มากเท่าใด ความสว่างจึงเป็นตัวบ่งบอกว่าพื้นผิวนั้นดูสว่างเพียงใด ในกรณีนี้ มุมตันที่แสงตกกระทบนั้น จึงเป็นมุมตันที่เกิดจากระนาบของจากรูม่านตานั่นเอง

ในอุตสาหกรรมภาพวิดีโอจะใช้ค่าความสว่าง เป็นตัวบอกถึงความสว่างของจอภาพ และในอุตสาหกรรมนี้ จะเรียกหน่วยค่าความสว่าง 1 แคนเดลลาต่อตารางเมตร ว่า นิต ใช้ตัวย่อว่า nt สำหรับจอคอมพิวเตอร์โดยทั่วไป จะให้ค่าความสว่างประมาณ 50 – 300 nt

ความสว่างนั้นแปรผันต่างกันไปในบรรดาทัศนูปกรณ์ทางเรขาคณิต นั่นหมายความว่า สำหรับระบบทัศนูปกรณ์ในอุดมคติหนึ่ง ๆ ค่าความสว่างขาออก จะเท่ากับค่าความสว่างขาเข้า ตัวอย่างเช่น หากเราสร้างภาพย่อด้วยเลนส์ กำลังความสว่างจะถูกบีบในพื้นที่ขนาดเล็กลง นั่นหมายความว่าง ค่าความสว่างที่ภาพดังกล่าวจะสูงขึ้น แต่แสงที่ระนาบของภาพจะเติมมุมตันที่ใหญ่ขึ้น ทำให้ค่าความสว่างออกมาเท่าเดิม โดยถือว่าไม่มีการสูญเสียที่เลนส์ และภาพนั้นก็ไม่มีทางที่จะสว่างมากไปกว่าภาพเดิม

การหาค่าความสว่าง อาจคิดได้จากสูตรต่อไปนี้

: L_v = \frac{d^2 \Phi}{dS\,d{\Omega} \cos \theta}

โดยที่
* L_v คือ ค่าความสว่าง (cd/m<sup>2</sup>)
* \Phi คือ ฟลักซ์ส่องสว่าง หรือกำลังความสว่าง (lm)
* \theta คือ มุมระหว่างพื้นผิวแนวฉากและทิศทางนั้น ๆ
* S คือ พื้นที่ของแหล่งกำเนิดแสง (m<sup>2</sup>)
* \Omega คือ มุมตันรอบจุดที่พิจารณา (sr)

## อ้างอิง

หมวดหมู่:ปริมาณทางกายภาพ
หมวดหมู่:แสง
ลำโพงคอมพิวเตอร์

thumb|137px|The "Speaker Icon"

**ลำโพงคอมพิวเตอร์** หรือ **ลำโพงมัลติมีเดีย** เป็นลำโพงภายนอก ที่ต่อเข้ากับคอมพิวเตอร์ส่วนบุคคล โดยผ่านช่องเสียบซึ่งต่อจากการ์ดเสียงภายในเครื่อง โดยอาจต่อเข้ากับแจ็คสเตอริโอธรรมดา หรือขั้วต่ออาร์ซีเอ (RCA connector) และยังมีจุดเชื่อมต่อยูเอสบี สำหรับใช้ในปัจจุบัน โดยมีแรงดันไฟจ่าย 5 โวลต์ ลำโพงคอมพิวเตอร์มักจะมีขุดขยายเสียงขนาดเล็ก และชุดแหล่งจ่ายไฟต่างหาก 

ปัจจุบันลำโพงสำหรับคอมพิวเตอร์มีด้วยกันหลากหลายรูปแบบ ขนาด และราคา ปกติจะมีขนาดเล็ก ให้มาพร้อมกับคอมพิวเตอร์ แต่ก็มีการผลิตลำโพงคอมพิวเตอร์ที่ซับซ้อน สามารถปรับแต่งเสียงทุ้มแหลม หรือคุณลักษณะอื่น ๆ ได้

## ลักษณะทั่วไป
ลำโพงคอมพิวเตอร์แต่ละยี่ห้อแต่ละรุ่นมีคุณสมบัติแตกต่างกันไป แต่ปกติแล้วจะมีคุณสมบัติต่อไปนี้เป็นมาตรฐาน
* ไฟ LED บอกสถานะการเปิดเครื่อง
* แจ็คเสียบหูฟัง ขนาด 1/8" หรือ 1/4" ไว้สำหรับเสียบหูฟังหรือนำไปต่อเครื่องขยายอีกทีหนึ่ง
* ปุ่มปรับความดัง ทุ้ม แหลม (ลำโพงขนาดเล็กอาจไม่มี)
* รีโมทคอนโทรลแบบมีสาย หรือไร้สาย สำหรับปรับโวลลุ่ม หรือเปิดปิดลำโพง

## ผู้ผลิตลำโพงคอมพิวเตอร์รายใหญ่
* Altec Lansing
* Bose Corporation (Bose)
* Creative Labs (Creative)
* Cyber Acoustics
* Dell
* General Electric (GE)
* Harman Kardon
* JBL
* Klipsch
* Logitech

## ดูเพิ่ม
* ลำโพง 
* การ์ดเสียง
* หูฟัง
* ไมโครโฟน

## แหล่งข้อมูลอื่น
* Wireless Speakers 

หมวดหมู่:ลำโพง
หมวดหมู่:ฮาร์ดแวร์คอมพิวเตอร์
เยาวชน

[thumb|right|250px|ประชากรโลกที่มีอายุต่ำกว่า 14 ปีในปี [ค.ศ. 2005]]

**เยาวชน** () คือ ช่วงอายุระหว่างวัยเด็กกับวัยผู้ใหญ่

## ความหมาย
* ความหมายตาม พจนานุกรมฉบับราชบัณฑิตยสถาน พ.ศ. ๒๕๕๔  **เยาวชน** หมายถึง บุคคลอายุเกิน 15 ปีบริบูรณ์แต่ยังไม่ถึง 18 ปีบริบูรณ์ และไม่ใช่ผู้บรรลุนิติภาวะแล้วจากการจดทะเบียนสมรส  ในทางกฎหมายก็ถือว่าบุคคลที่มีอายุระหว่างนี้เป็นเยาวชนและหากต้องระวางโทษก็จะพิจารณาโทษแตกต่างจากผู้ใหญ่
* สหประชาชาติ ระบุว่า เยาวชน หมายถึง คนในวัยหนุ่มสาว คือ ผู้มีอายุระหว่าง 15–24 ปี

## แหล่งข้อมูลอื่น

* เครือข่ายเยาวชน YOUTH for Next Step ชุมชนของเยาวชนที่หลงใหลใน "การพัฒนาตนเอง" และ "กิจกรรมทำดีทุกรูปแบบ"
* คำถาม 10 ข้อที่หนุ่มสาวถาม

หมวดหมู่:ช่วงชีวิตมนุษย์
หมวดหมู่:เยาวชน

## อ้างอิง
ประเทศมาลาวี

**สาธารณรัฐมาลาวี** (; ) มีชื่อเดิมว่า **[[นยาซาแลนด์]]** () เป็นรัฐประชาธิปไตยที่มีประชากรหนาแน่นอยู่ทางตะวันออกเฉียงใต้ของแอฟริกา มีอาณาเขตติดต่อกับประเทศแซมเบียทางตะวันตกเฉียงเหนือ ติดต่อกับประเทศแทนซาเนียทางเหนือ และมีประเทศโมซัมบิกล้อมรอบทางทิศตะวันออก ทิศใต้ และทิศตะวันตก

## การแบ่งเขตการปกครอง
thumb
ประเทศมาลาวีแบ่งเขตการปกครองออกเป็น **3 ภูมิภาค (Region)** และ **28 เขต (Districts)** ได้แก่

## อ้างอิง

*Government of the Republic of Malawi Official website
*''Malawi Democrat Newspaper''  Lilongwe based
*Chief of State and Cabinet Members 
*
*Malawi from *UCB Libraries GovPubs*
*
*Malawi profile from the BBC News
*
*''Nation Malawi'' daily Blantyre-based newspaper
*''Nyasa Times Online'' based in United Kingdom and Blantyre
*''The Daily Times'' daily Blantyre-based newspaper
*Human Development Report 2007/2008 
*Maravi Post
*Global Lives Project video recording of 24 hours of daily life of Edith Kaphuka in Ngwale Village, Malawi
* Key Development Forecasts for Malawi from International Futures
* http://doctorsformalawi.org/en/malawi-and-healthcare/

หมวดหมู่:ประเทศในทวีปแอฟริกา
ม
หมวดหมู่:ราชาธิปไตยในอดีต
หมวดหมู่:ประเทศที่ใช้ภาษาอังกฤษเป็นภาษาทางการ
หมวดหมู่:รัฐและดินแดนที่ก่อตั้งในปี พ.ศ. 2507
หมวดหมู่:อดีตอาณานิคมของอังกฤษ
หมวดหมู่:แอฟริกาใต้ (ภูมิภาค)
ชีพจรโลกวันนี้

**รายการชีพจรโลกวันนี้** ออกอากาศ ทุกวันจันทร์-ศุกร์ เวลา 08.00-08.15 น. ทาง สถานีโทรทัศน์โมเดิร์นไนน์ ดำเนินรายการ โดย สุทธิชัย หยุ่น บรรณาธิการอำนวยการ เครือเนชั่น และ จอมขวัญ หลาวเพ็ชร์ 

รายการชีพจรโลกวันนี้ ออกอากาศครั้งแรกเมื่อวันที่ 6 กุมภาพันธ์ พ.ศ. 2549 เสนอเรื่องราวในต่างประเทศที่น่าสนใจประจำวัน รวมทั้งยังเสนอ การ์ตูนการเมือง ส่วนใหญ่เป็นเรื่องเกี่ยวข้องกับสถานการณ์ต่างประเทศในช่วงเวลานั้น ๆ หรือสัมพันธ์กับเรื่องที่พูดในรายการ และสิ้นสุดลงเมื่อ 31 มีนาคม พ.ศ. 2552 โดยนำชื่อรายการไปอยู่ช่วงของรายการเช้าข่าวข้น คนข่าวเช้า

นอกจากนี้ รายการชื่อเดียวกันนี้ยังออกอากาศทุกวันจันทร์-ศุกร์ เวลา 20.40-20.50 น. ในช่วงรายการ เก็บตกจากเนชั่น ภาคค่ำ ทางสถานีโทรทัศน์ เนชั่น แชนแนล ไททีวี ช่อง 1 ด้วย ดำเนินรายการโดย สุทธิชัย หยุ่น และ ภัทรพร บุณยมานนท์ 

ปี 2550 รายการชีพจรโลกวันนี้มีการเปลี่ยนแปลงผู้ดำเนินรายการหญิง โดยคุณสุทธิชัย หยุ่น ดำเนินรายการคู่ จอมขวัญ หลาวเพ็ชร์ ในวันจันทร์, พุธ, ศุกร์ และคู่กับ ภัทรพร บุณยมานนท์ ในวันอังคาร, พฤหัสบดี

## อ้างอิง
* รายการชีพจรโลกวันนี้ 

หมวดหมู่:รายการโทรทัศน์ไทย
ผ้าโพกหัว

[thumb| [ซัยยิด มีร์ มูฮัมมัด อาลิม ข่าน|มูฮัมมัด อาลิม ข่าน (เอมีร์องค์สุดท้ายแห่งเอมิเรตบูฆอรอ) สวมผ้าโพกหัวใน ค.ศ. 1911]]

**ผ้าโพกหัว** (; จาก, *ดูลแบนด์* ผ่านภาษาฝรั่งเศสสมัยกลาง *turbant*) เป็นหมวกที่มีหลายรูปแบบ ซึ่งสวมใส่ในฐานะผ้าโพกหัวตามประเพณีในหลายวัฒนธรรม สังคมที่นิยมสวมผ้าโพกหัวพบได้ในอนุทวีปอินเดีย, เอเชียตะวันออกเฉียงใต้, คาบสมุทรอาหรับ, ตะวันออกกลาง, คาบสมุทรบอลข่าน, คอเคซัส, เอเชียกลาง, แอฟริกาเหนือ, แอฟริกาตะวันตก, แอฟริกาตะวันออก และในกลุ่มชนเตอร์กิกที่ประเทศรัสเซียกับชาวยิวอัชเคนาซิ

การสวมผ้าโพกหัวพบได้ทั่วไปในผู้ที่นับถือศาสนาซิกข์ ซึ่งรวมถึงผู้หญิงด้วย และพราหมณ์ฮินดูก็สวมเช่นกัน ผ้าโพกหัวนี้ยังมีสถานะเป็นการปฏิบัติศาสนกิจ เช่นมุสลิมนิกายชีอะฮ์ที่ถือว่าการสวมผ้าโพกหัวเป็น *ซุนนะฮ์ที่ได้รับการยืนยัน* (ธรรมเนียมที่ได้รับการยืนยัน)

## ประวัติ
thumb|ทหารซิกข์อินเดียในการทัพอิตาลี
ต้นกำเนิดของผ้าโพกหัวยังไม่เป็นที่กระจ่าง อารยธรรมโบราณอย่างอินเดียโบราณ, เมโสโปเตเมีย, ซูเมเรีย และบาบิโลเนียเคยใช้ผ้าโพกหัว มีการสวมใส่ผ้าโพกหัวแบบ *phakeolis* ในกองทหารของจักรวรรดิไบแซนไทน์ใน ค.ศ. 400–600 เช่นเดียวกันกับพลเมืองไบแซนไทน์ในภาพเฟรสโกของกรีกในคริสต์ศตวรรษที่ 10 ที่แคปพาโดเชียในประเทศตุรกีในปัจจุบัน ศาสดามุฮัมมัด (ค.ศ. 570–632) เคยสวมผ้าโพกหัวสีขาว ซึ่งเป็นสีที่ศักดิ์สิทธิ์ที่สุด รูปแบบที่ท่านสวมเป็นหมวกที่มีผ้าพันรอบตัว มีชื่อเรียกว่า *อิมามะฮ์* และมักสวมใส่โดยกษัตริย์และนักวิชาการมุสลิมตลอดทั้งประวัติศาสตร์ หมอสอนศาสนานิกายชีอะฮ์ในปัจจุบันใช้ผ้าโพกหัวสีขาว เว้นแต่พวกเขาเป็นผู้สืบเชื้อสายจากท่านศาสดามุฮัมมัดหรือซัยยิด ซึ่งสามารถใช้ผ้าโพกหัวดำได้ มุสลิมหลายคนเลือกที่จะใช้สีเขียว เพราะเป็นสัญลักษณ์ของสวรรค์ ในแอฟริกาเหนือบางส่วน สีของผ้าโพกหัวสามารถระบุชนเผ่าของผู้สวมใส่ได้

## อ้างอิง

## แหล่งข้อมูลอื่น
*Why Sikhs wear a turban
*Sikh Fortress Turban
*Tutorial on how to make a Turban (Pagri)
*Information on why Sikhs wear Turbans
*Understanding Turbans
*Significance of Turban Infographic
*Largest Turbon of Shivaji Maharaj World Records India

หมวดหมู่:หมวก
*
หมวดหมู่:เครื่องแต่งกายอาหรับ
หมวดหมู่:เครื่องแต่งกายบังกลาเทศ
หมวดหมู่:ผ้าโพกหัวอินเดีย
หมวดหมู่:เครื่องแต่งกายอิหร่าน
หมวดหมู่:เครื่องแต่งกายอิสลามชาย
หมวดหมู่:เครื่องแต่งกายตะวันออกกลาง
หมวดหมู่:เครื่องแต่งกายจักรวรรดิออตโตมัน
หมวดหมู่:ผ้าโพกหัวทางศาสนา
หมวดหมู่:เครื่องแต่งกายศาสนาซิกข์
หมวดหมู่:เครื่องแต่งกายตุรกี
พงษ์พิสุทธิ์ ผิวอ่อน

**พงษ์พิสุทธิ์ ผิวอ่อน** เป็นนักฟุตบอลและนักแสดงชาวไทย เป็นบุตรชายคนที่สองของปิยะพงษ์ ผิวอ่อน และนางสมคิด ผิวอ่อน (เกิดเมื่อวันศุกร์ที่ 18 ตุลาคม พ.ศ. 2528) มีชื่อเล่นว่า "แตงโม" เขาเริ่มเล่นฟุตบอลตั้งแต่อายุ 9 ปี จบจากโรงเรียนเพ็ญสมิทธิ์ โรงเรียนกรุงเทพคริสเตียน และโรงเรียนสวนกุหลาบวิทยาลัย จนถึงชั้นมัธยมศึกษาปีที่ 4 และได้รับทุนจากสมาคมฟุตบอลแห่งประเทศไทย และผลิตภัณฑ์อาดิดาส ไปเรียนและเล่นฟุตบอลที่มิดเดิลส์โบรคอลเลจ ประเทศอังกฤษ เป็นเวลา 3 ปี และเดินทางกลับประเทศไทยเมื่อ พ.ศ. 2547 ระหว่างที่ศึกษาในประเทศอังกฤษได้ร่วมทีมชุดคว้าแชมป์เคาน์ตี้ คัพ และรองแชมป์อิงลิช คอลเลจ คัพ  โดยพงษ์พิสุทธิ์ได้รับรางวัลดาวซัลโวสูงสุด 16 ประตู

## ประวัติ
พงษ์พิสุทธิ์ จบการศึกษาคณะศิลปศาสตร์ สาขาวิชาภาษาอังกฤษสื่อสารธุรกิจ มหาวิทยาลัยศรีปทุม และได้เลิกเล่นฟุตบอลอาชีพแล้ว เนื่องจากอาการเจ็บหัวเข่าเรื้อรัง

## ผลงาน
### พิธีกร
#### โทรทัศน์
* **พ.ศ. 2557** : ข่าวมื้อเช้า ผู้ประกาศข่าวกีฬา ทางช่องเวิร์คพอยท์ ออกอากาศทุกวันจันทร์ - วันศุกร์ เวลา 06.00 - 08.30 น.
* **พ.ศ. 2561** : เจาะสนาม @ Midnight ทางช่อง 7HD ออกอากาศวันพุธ เวลา 00:30 - 01:20 น. ออกอากาศวันจันทร์ เวลา 00:30 - 01:20 น.
* **พ.ศ. 2562** : Thai Premier League Preview ทางช่องทรู สปอร์ต 2 ออกอากาศวันเสาร์ - วันอาทิตย์ เวลา 17.00 น.
* **พ.ศ. 2562** : Thai Premier League Highlight ทางช่องทรู สปอร์ต 2 ออกอากาศวันอังคาร เวลา 21.00 น.
* **พ.ศ. 2562** : SPORT NIGHT ทางช่องทรูโฟร์ยู ออกอากาศวันจันทร์ - วันศุกร์ เวลา 23.15 น.

#### ออนไลน์
* **พ.ศ. 2564** : Ep.1 จุดเริ่มต้น "เส้นทางฟุตบอล" ของ แตงโม พงษ์พิสุทธิ์ ผิวอ่อน - แตงโมลง ปิยะพงษ์ยิง ทางช่อง YouTube : แตงโมลง ปิยะพงษ์ยิง ร่วมกับ ปิยะพงษ์ ผิวอ่อน

### ดีเจ
* แฉแต่เช้า ทางอีเอฟเอ็ม พุธ เวลา 09:00 - 11:00 น.

### ละครโทรทัศน์

### ผลงานละครชุด

### ภาพยนตร์

### มิวสิควีดีโอ

## อ้างอิง

## แหล่งข้อมูลอื่น
*  ก้าวต่อไปของ ‘พงษ์พิสุทธิ์ ผิวอ่อน’ สายเลือดใหม่วงการฟุตบอลไทย 
* ประวัติ พงษ์พิสุทธิ์ ผิวอ่อน จากคอลัมน์ รู้ไปโม้ด
* เวทีคนเก่ง สยามรัฐ  
* เด็กเด็ดเด็ด ไทยรัฐ 

หมวดหมู่:บุคคลที่เกิดในปี พ.ศ. 2528
หมวดหมู่:บุคคลจากกรุงเทพมหานคร‎‎
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
อาร์คิแคด

**อาร์คิแคด** (ArchiCAD) เป็นโปรแกรมสำหรับการออกแบบอาคาร โดยเทคโนโลยีการจำลองอาคารเสมือนจริงบนคอมพิวเตอร์ หรือที่เรียกว่า Virtual Building™ ซึ่งเทคโนโลยีนี้จะช่วยให้สถาปนิก สามารถทำงานออกแบบอาคารทุกขั้นตอนให้เสร็จทั้งหมดในครั้งเดียวและ ในไฟล์เดียว

## Version history
* 1987 - ArchiCAD 3.1 
* 1991 - ArchiCAD 4.1 
* 1993 - ArchiCAD 4.12 
* 1994 - ArchiCAD 4.5 
* 1995 - ArchiCAD 4.55 
* 1996 - ArchiCAD 5.0 
* 1997 - ArchiCAD 5.1 
* 1998 - ArchiCAD 6.0 
* 1999 - ArchiCAD 6.5 
* 2001 - ArchiCAD 7.0 
* 2002 - ArchiCAD 8 
* 2003 - ArchiCAD 8.1 
* 2004 - ArchiCAD 9 
* 2006 - ArchiCAD 10 
* 2007 - ArchiCAD 11 
* 2008 - ArchiCAD 12

## ดูเพิ่ม
* เรฟวิต ซอฟต์แวร์ของออโตเดสก์ที่ทำงานในลักษณะคล้ายกัน

## อ้างอิง
* ผลิตภัณฑ์อาร์คิแคด 

## แหล่งข้อมูลอื่น
* เว็บไซต์ของ ArchiCAD 
* CADDANCE.com  คู่มือการใช้งานภาษาไทย
* ThaiBIM กลุ่มผู้ใช้งานอาร์คิแคดในภาษาไทย
*  AppliCAD Group  ติดต่อขอโปรแกรมรุ่นทดลอง และอบรมการใช้งานฟรี
* ArchiCAD Tutor สอนการใช้งานArchiCAD พื้นฐาน

หมวดหมู่:ซอฟต์แวร์กราฟิกส์หมวดหมู่:ซอฟต์แวร์กราฟิกส์สามมิติ
หมวดหมู่:ซอฟต์แวร์บนวินโดวส์
หมวดหมู่:ซอฟต์แวร์บนแมคโอเอส
โปเกมอน เดอะ ปาร์ค 2005

thumb|โปเกมอน เดอะ ปาร์ค 2005

**โปเกมอน เดอะ ปาร์ค 2005** หรือ **โปเกปาร์ค** เป็นสวนสนุกแห่งแรกของโลก ที่สร้างขึ้นตามโลกและเรื่องราวในภาพยนตร์การ์ตูนเรื่องโปเกมอน ตั้งอยู่ที่เมืองนาโงยะ จังหวัดไอจิ ประเทศญี่ปุ่น โดยเปิดทำการเป็นระยะเวลาสั้นๆ เพียง 6 เดือน ตั้งแต่วันที่ 18 มีนาคม ถึง 25 กันยายน พ.ศ. 2548

นอกจากในประเทศญี่ปุ่นแล้ว โปเกมอน เดอะ ปาร์ค ยังได้ไปเปิดทำการที่ประเทศไต้หวัน ระหว่างวันที่ 23 มิถุนายน ถึง 24 กันยายน พ.ศ. 2549 และยังมีกำหนดที่จะเปิดทำการที่ สหรัฐอเมริกา ยุโรป รวมทั้งเซี่ยงไฮ้ ในปี ค.ศ. 2010 ด้วย

## เครื่องเล่น
* ชิงช้าสวรรค์โปเกมอน (Pokémon Giant Ferris Wheel)
* ป่าปีกะจู (Pikachu's Forest)
* รถไฟเหาะทะลวงเมฆา (Twister: Fury in the Sky)
* เรือสำราญอัลโตมาเร่ (Alto Mare Gondola Cruise)
* สแปลชแอดเวนเจอร์ของมิซึโกโร่ (Mudkip's Big Splash)
* ชิงช้าชมดาวโปเกมอน (Pokémon Star Swing)
* รถไฟหรรษาของพี่น้องปิจู (The Pichu Brothers' Rascal Railway)
* แครชเกอร์แบทเทิล ระหว่าง แก๊งอะควา และ แก๊งแมกม่า (Bumper Car Battle: Aqua vs. Magma)
* เรือหมุนวนของลูเกีย (Lugia's Spinning Ship)
* ม้าหมุนโปเกมอน (Pokémon Merry-Go-Round)

## อื่น ๆ
* สวนซาฟารีโปเกมอน
* มินิทัวร์ชมโปเกมอนเริงระบำ
* ร้านปาร์ตี้คาเฟ่ของเนียส
* โปเกมอนช็อป R
* ทอยส์ อาร์ อัส โปเกมอน สโตร์

## แหล่งข้อมูลอื่น
* เว็บไซต์อย่างเป็นทางการของโปเกปาร์ค ประเทศญี่ปุ่น  (ปิดแล้ว)
* เว็บไซต์อย่างเป็นทางการของโปเกปาร์ค ประเทศไต้หวัน  (ปิดแล้ว)

หมวดหมู่:สิ้นสุดในปี พ.ศ. 2549
หมวดหมู่:สวนสนุก
หมวดหมู่:โปเกมอน
พีต รอสส์

**พีต รอสส์** เป็นหนึ่งในตัวละครดั้งเดิมของการ์ตูน "ซูเปอร์แมน" โดย Dc Comics ซึ่งเป็นเพื่อนสนิทกับคลาร์ก เค้นท์ ตอนที่เป็นวัยรุ่น ยังไม่ได้เป็นซูเปอร์แมน ก่อนที่จะกระโจนเข้าด้านมืดในตอนโต

## พีต รอสส์ในการ์ตูน

พีต รอสส์ เป็นชายผมทอง ผิวขาว เพื่อนสนิทคนหนึ่งของคลาร์ก เค้นท์ในตอนวัยรุ่น และตอนที่พวกเขายังเด็ก ๆ อยู่ในขณะที่อยู่ในสมอลวิลล์ เช่นเดียวกับลาน่า แลงก์และเล็กซ์ ลูเธอร์

พีต รอสส์เป็นหนึ่งในผู้รู้ความลับของคลาร์ก ได้เห็นคลาร์กแปลงกายเป็นซูเปอร์แมน ทำให้เขาได้รู้ความลับคลาร์ก และตัดสินใจที่จะไม่ยอมบอกใครทั้งสิ้น เขาแตกหักกับคลาร์กเมื่อคลาร์กไม่ยอมรับปากที่จะช่วยเหลือเขา ทำให้เขาแตกหักกับคลาร์กไปโดยสิ้นเชิง

พีต รอสส์แต่งงานกับลาน่า แลงก์ มีลูกหนึ่งคนชื่อว่า คลาร์ก รอสส์ ตามชื่อของคลาร์ก เค้นท์ ก่อนที่เขาทั้งสองจะหย่ากัน และเป็นรองประธานาธิบดีเมื่อเล็กซ์ ลูเธอร์ได้เป็นประธานาธิบดีสหรัฐอเมริกา

## พีต รอสส์ในละคร[[สมอลล์วิลล์]]

ละครสมอลวิลล์ได้สร้างมิติใหม่ให้แก่ตัวละครหลายตัวที่เป็นตัวละครในการ์ตูนซูเปอร์แมนเดิม พีทในสมอลวิลล์นั้นแตกต่างจากในการ์ตูนดั้งเดิมโดยสิ้นเชิง กล่าวคือพีทในสมอลวิลล์เป็นเด็กผิวดำเชื้อสายแอฟริกัน

## ความลับของคลาร์ก เค้นท์ในละครสมอลวิลล์

พีต รอสส์เป็นหนึ่งในเพื่อนสนิทของคลาร์ก เค้นท์ เช่นเดียวกับโคลอี้ ซัลลิแวน, ลาน่า แลงก์ และเล็กซ์ ลูเธอร์ เขาก็เหมือนเพื่อนคนอื่น ๆ ที่ไม่รู้ความลับของคลาร์ก เค้นท์ถึงแม้จะระแคะระคายบ้าง แต่ทว่าก็ไม่รู้ จนกระทั่งภาคที่ 2 ตอนที่ 3 Duplicity เขาได้พบยานอวกาศลึกลับซึ่งเป็นยานอวกาศของคลาร์ก เค้นท์ที่ตกลงมายังโลกในทุ่งข้าวโพด คลาร์กพยายามโน้มน้าวให้พีทเก็บยานที่บ้านเขา แต่ก็ไม่สำเร็จ จนกระทั่งคลาร์กจำเป็นที่จะต้องเปิดเผยความลับของเขาให้พีท ทำให้พีทโกรธมากที่คลาร์กไม่ยอมบอกความลับเขา แต่ตอนหลังก็เข้าใจกัน

นอกจากนั้น เขายังช่วยคลาร์กในการพัฒนาความสามารถใหม่ อย่างเช่นการที่เขามีความสามารถคือสายตาความร้อน หรือการดักฟัง เป็นต้น

พีต รอสส์ต้องย้ายออกจากสมอลวิลล์ไปอยู่ที่วิชิทอตามแม่ของเขาที่ได้เป็นผู้พิพากษาแห่งรัฐแคนซัสในวิชิตา เนื่องจากความลับของคลาร์กเช่นกัน ความลับของคลาร์กทำให้พีทถูก FBI ตามล่าเพื่อสืบหาความจริง ทำให้พีทจำเป็นต้องย้ายออกไปนอกเมืองและหลังจากนั้น พีต รอสส์ก็ไม่มีบทบาทในละครสมอลวิลล์อีกเลย

## แหล่งข้อมูลอื่น
* สมอลวิลล์แอทไทยแลนด์ 
* ''สมอลล์วิลล์'' วิกิ

 

หมวดหมู่:สมอลล์วิลล์
หมวดหมู่:ตัวละครดีซีคอมิกส์
หมวดหมู่:ซูเปอร์ฮีโร่ในดีซีคอมิกส์
หมวดหมู่:ตัวละครที่เป็นไซด์คิก
หมวดหมู่:ตัวละครที่เป็นประธานาธิบดีสหรัฐ
จอห์น โกลเวอร์

**จอห์น เซาร์สบาย โกลเวอร์ จูเนียร์** () เป็นนักแสดงชาวอเมริกัน โดยเขามีชื่อเสียงจากการเล่นบทเป็นตัวละครร้ายอาทิ Daniel Clamp จากเรื่อง Gremlins 2: The New Batch, ไลโอเนล ลูเธอร์ จากเรื่องซูเปอร์แมนในซีรีส์สมอลล์วิลล์ และเขายังได้พากย์เสียงตัวละครริดเลอร์ ในอาณาจักรการ์ตูนดีซียูนิเวิร์ส

## ประวัติ
จอห์น โกลเวอร์ เกิดเมื่อวันที่ 7 สิงหาคม ค.ศ. 1944 ที่คิงสตัน, รัฐนิวยอร์ก, สหรัฐ และเติบโตที่ซาลิสเบอรี, รัฐแมริแลนด์ โกลเวอร์ได้เข้ารับการศึกษา ณ  Wicomico High School และเรียนจบในระดับอุดมศึกษาจากมหาวิทยาลัยทาวสัน

## ชีวิตส่วนตัว
โกลเวอร์ได้ออกมาเปิดเผยว่าเขาเป็นเกย์ โดยเขาได้แต่งงานกับอดัม เคิร์ธส์แมนในปีค.ศ. 2016 ซึ่งทั้งคู่ได้คบกันตั้งแต่ปีค.ศ. 1993

โกลเวอร์ได้มีส่วนร่วมกับสมาคมโรคอัลไซเมอร์ จากการที่พ่อของเขาได้เป็นโรคดังกล่าว และทำให้เขาหันมาทำกิจกรรมการกุศลและเคลื่อนไหวเกี่ยวกับประเด็นโรคอัลไซเมอร์

โกลเวอร์มักจะกลับไปที่มหาวิทยาลัยที่เขาเคยเรียนและร่วมทำงานกับนักศึกษาการละครเวที โดยสาขาการละครของมหาวิทยาลัยก็ได้ให้เกียรติเขาโดยนำชื่อของเขามาตั้งเป็นชื่อของทุนการศึกษา

## ผลงาน

### ภาพยนตร์

### โทรทัศน์

### วิดีโอเกม

### หนังสือพากย์เสียง

## อ้างอิง
 
## ดูเพิ่ม
* ไลโอเนล ลูเธอร์

## แหล่งข้อมูล

* 

หมวดหมู่:ชายรักร่วมเพศชาวอเมริกัน
หมวดหมู่:นักแสดงชายชาวอเมริกัน
หมวดหมู่:นักพากย์ชาวอเมริกัน
หมวดหมู่:นักแสดงอเมริกันที่มีความหลากหลายทางเพศ
หมวดหมู่:บุคคลจากรัฐนิวยอร์ก
หมวดหมู่:บุคคลจากรัฐแมริแลนด์
แซม โจนส์

**แซม โจนส์** () เป็นนักแสดงอเมริกันเชื้อสายแอฟริกัน เป็นที่รู้จักมากที่สุดกับบท "พีท รอสส์" ในละครสมอลวิลล์

## ประวัติ
แซม โจนส์  เกิดในวันที่ 29 เมษายน พ.ศ. 2526 ที่เมืองบอสตัน รัฐแมสซานชูเซสส์ ประเทศสหรัฐอเมริกา เป็นลูกของนักบาสเก็ตบอลชื่อดัง "แซม โจนส์ (Sam Jones II)"

เขามีผลงานที่เป็นที่รู้จักกันดีที่สุดจากละครเรื่องสมอลวิลล์ ในบทบาทของพีท รอสส์ เพื่อนสนิทของคลาร์ก เค้นท์และโคลอี้ ซัลลิแวน บทของเขาถูกทำให้จบด้วยการย้ายที่อยู่ไปอยู่ที่วิชิตา

นอกจากนั้น เขายังมักปรากฏในละคร CSI: Crime Scene Investigation และเคยแสดงภาพยนตร์และละครมาแล้วหลายเรื่อง

## ผลงานการแสดงที่เป็นที่รู้จัก
* สมอลวิลล์
* CSI: Crime Scene Investigation
* 7th Heaven
* Zigzag
* ER

## ดูเพิ่ม
* พีท รอสส์

## แหล่งข้อมูลอื่น
* สมอลวิลล์แอทไทยแลนด์ 

หมวดหมู่:สมอลล์วิลล์
โอทูแจม

**โอทูแจม (อังกฤษ : O2Jam) (Korean: 오투잼)** เป็นเกมออนไลน์แนวเข้าจังหวะ (Rhythm Game) พัฒนาขึ้นโดย O2Media ที่ประเทศเกาหลี ต่อมาได้ถูก Take Over ไปยังบริษัท Nowcom มีลักษณะการเล่นคล้ายเกมบีทมาเนีย ในปัจจุบันตัวเกมเวอร์ชันต้นฉบับแบบออนไลน์บน PC ได้ปิดตัวลงไปทั้งหมดแล้ว โดยแต่เดิมมีให้บริการในประเทศต่าง ๆ เช่น ประเทศมาเลเซีย ประเทศญี่ปุ่น ประเทศจีน และประเทศแถบเอเชียตะวันออกเฉียงใต้

โอทูแจมในประเทศไทยให้บริการโดยบริษัท Orion ซึ่งเป็นบริษัทย่อยของ Xinxere Edutainment ผู้ให้บริการเกม Ran Online เป็นเซิร์ฟเวอร์แห่งเดียวบนโลกที่ให้บริการแบบคิดค่า Air Time พร้อมกับ Item Mall ในเวลาเดียวกัน จึงทำให้ความนิยมลดน้อยลงไปมาก และมี GM เพียง 1 คน เป็นผู้ดูแล

บริษัท Orion ซื้อสัญญาการเปิดให้บริการเกมโอทูแจมจากประเทศมาเลเซีย แทนที่จะซื้อสัญญาโดยตรงจากบริษัทแม่ที่ประเทศเกาหลี ทำให้ Patch ต่างๆช้ากว่าปกติ และเมื่อหมดสัญญาประเทศมาเลเซีย โอทูแจมในไทยยังคงเปิดให้บริการต่อไปได้อีกหลายปี เนื่องจากบริษัทในมาเลเซียไม่ติดต่อและตรวจสอบการทำงานของ Orion จึงเรียกได้ว่า โอทูแจมไทย เป็นเซิร์ฟเวอร์ที่เปิดให้บริการแบบไม่ถูกต้องตามสัญญา กระทั่งโอทูแจมของประเทศมาเลเซียหยุดให้บริการไปแล้ว โอทูแจมของประเทศไทยก็ยังคงให้บริการต่อไปได้ โดยไม่ต้องปิดตัวตาม แต่ไม่มีการ Update อะไรเลยตลอดระยะเวลา 6 ปี

ช่องทางการเติมเงินหลัก ต้องเติมผ่านทาง @Cash ของบริษัท Asiasoft ถึงแม้จะมีช่องทางอื่นที่สามารถเติมได้ เช่น E-Pay , Sbuyzone แต่เป็นช่องทางที่หาซื้อได้ยาก เมื่อเกิดข้อขัดแย้งกับบริษัท Asiasoft ช่องทาง @Cash จึงไม่สามารถใช้ได้อีก ต่อมา Orion ตัดสินใจเปิดให้บริการโดยไม่เก็บค่า Air Time แต่เมื่อช่องทางการเติมเงินลดน้อยลงจึงมีการเปิดให้เติมเงินโดยการโอนผ่านทางบัญชีธนาคารโดยตรง ในช่วงท้ายก่อนที่เกมจะปิดบริการ

สาเหตุการปิดให้บริการเนื่องจาก Xinxere ต้องการใช้พื้นที่เซิร์ฟเวอร์ของโอทูแจม ไปใช้เปิดบริการเกม Rune Magic Online แทน ตัวเกมจึงปิดลงอย่างเป็นทางการ

ปัจจุบันเซิฟเวอร์หลักของเกาหลีได้ทำการปิดตัวเกมโอทูแจมไปแล้ว และหันมาให้บริการ O2Jam U แทน จากนั้น O2Jam U ก็ปิดบริการอีก มาเปิดให้บริการเป็น O2Jam Music and Game และยังคงมีเซิร์ฟเวอร์ที่ผู้เล่นเปิดกันเองอยู่ เช่น O2Jam จากค่าย GOODEV.net แต่ปิดให้บริการไปแล้ว และ เซิร์ฟเวอร์ O2Perfect

## การเล่นเกม
ผู้เล่นจะต้องหาห้องที่จะเข้าไปเล่น โดยจะแบ่งเป็น 2 ประเภท
* **ห้องเดี่ยว** เป็นห้องที่ผู้เล่นสามารถเล่นได้คนเดียวเท่านั้น
* **ห้องหลายคน** เป็นห้องที่ผู้เล่นเล่นกับคนอื่น แต่ละห้องสามารถมีได้สูงสุด 8 คน และต่ำสุด 2 คน

## การจัดอันดับ
สถิติคะแนนแต่ละเพลงของผู้เล่นทั่วโลก จะถูกจัดอันดับในเว็บไซต์ rank.o2jam.com โดยแสดงผลคะแนนออนไลน์แบบเรียลไทม์ รวบรวมอันดับผู้ที่ทำคะแนนสูงสุด 100 อันดับแรก

ผู้ที่ถือครองสถิติโลกในปัจจุบัน คือ วุฒิกาญ ลี้ลาวัลย์ โดยใช้ชื่อ "Vuttikan Leelawal" ผู้เล่นจากประเทศไทยที่ได้รับการบันทึกโดยผู้พัฒนา เป็นผู้เล่นชาวไทย ที่ได้อันดับ 1 ของโลก โดยติดอันดับท็อป 10 ผู้เล่นที่ทำคะแนนสูงสุดในโลกได้ 6 อันดับ
อโอทูแจม
หน้ากากอนามัย

thumb|หน้ากากอนามัย

**หน้ากากอนามัย** () ตั้งใจให้วิชาชีพสุขภาพสวมใส่ระหว่างวิธีดำเนินการทางการแพทย์ ออกแบบมาเพื่อป้องกันการติดเชื้อในผู้ป่วยและบุคลากรที่ทำการรักษาโดยดักจับแบคทีเรียที่ติดมากับละอองฝอยเหลวและละอองลอยจากปากและจมูกของผู้สวม ทั้งนี้ ไม่ได้ออกแบบมาเพื่อป้องกันผู้สวมใส่จากการสูดแบคทีเรียหรือไวรัสที่มาทางอากาศเพราะมีขนาดอนุภาคเล็กเกิน สำหรับโรคติดเชื้อบางชนิดเช่น ไข้หวัดใหญ่ ดูเหมือนว่าหน้ากากอนามัยมีประสิทธิภาพพอ ๆ กับ หน้ากาก N95 หรือ FFP อย่างไรก็ตาม หน้ากากประเภท respirator จะให้การป้องกันที่ดีกว่าในการทดลองห้องปฏิบัติการ เนื่องจากวัสดุที่ใช้ทำ รูปทรงและการผนึกที่แน่นหนาช่วงปี พ.ศ. 2563 หน้ากากอนามัยกลายเป็นที่นิยมเป็นอย่างมากเนื่องจากสถานการณ์การแพร่ระบาดของโรคติดเชื้อโควิด 19

## ประเทศไทย
มาตรฐานการใช้งานหน้ากากอนามัยทางการแพทย์ในไทย เรียกว่า มอก.2424-2562 มีผู้ผลิตหน้ากากอนามัยทางการแพทย์เพียงโรงงานเดียว นั่นคือ Welcare หนึ่งในผู้ผลิตหน้ากากอนามัยที่ได้รับ อย. มากกว่า 70 โรงงานผู้ผลิต 

อย่างไรก็ตาม มีข้อสงสัยถึงมาตรฐานของหน้ากากอนามัยทางการแพทย์ในไทย หลังผลการทดสอบจาก เฟซบุ้ค RUEE RMUTL หรือ หน่วยวิจัยสนามไฟฟ้าประยุกต์ในงานวิศวกรรม มหาวิทยาลัยเทคโนโลยีราชมงคลล้านนา ได้เผยแพร่ผลการทดสอบของหน้ากากอนามัยบางยี่ห้อ ที่ได้รับมาตรฐาน อย. แต่ผลการทดสอบการกรองอนุภาคขนาดเล็ก ได้แสดงถึงประสิทธิภาพการกรอง ประมาณ 50-89% ในอนุภาค 0.1 ไมครอน ซึ่งมีประสิทธิภาพที่ต่ำกว่ามาตรฐานหน้ากากอนามัยทางการแพทย์ทั่วไป ซึ่งควรอยู่ที่ 94% ขึ้นไป 

## อ้างอิง

## แหล่งข้อมูลอื่น

*Filtering out confusion. Frequently Asked Questions about Respiratory Protection, National Institute for Occupational Safety and Health
*Cleaning and Sterilisation of Anaesthetic Equipment
*Coronavirus disease (COVID-19) advice for the public: When and how to use masks

หมวดหมู่:อุปกรณ์
เกมออนไลน์

**เกมออนไลน์** () หมายถึง วิดีโอเกมที่เล่นบนเครือข่ายคอมพิวเตอร์ โดยเฉพาะบนอินเทอร์เน็ต เกมออนไลน์มีส่วนที่คล้ายคลึงกันคือมีผู้เล่น หลายผู้เล่นผ่านระบบอินเทอร์เน็ต (multiplayer) เกมออนไลน์ส่วนมากจะเป็นเกมแบบ MMO (massive multiplayer online) หรือก็คือเกมหลายผู้เล่นที่รับจำนวนผู้เล่นได้มหาศาลในพื้นที่ที่หนึ่ง (ตั้งแต่ 100 คนขึ้นไป) เกมออนไลน์ในประเทศไทย เกมแรก คือ แร็กนาร็อกออนไลน์  

## รายชื่อเกมออนไลน์ที่เคยให้บริการในประเทศไทย
* แร็กนาร็อกออนไลน์ (Ragnarok Online)
* RAN Online
* Cabal Online
* Cabal 2
* Rohan Online
* Elsword
* Audition Online
* Granado Espada
* Dragon Nest
* Luna Online
* Talesrunner
* Flyff Online
* Tera Online
* Ghost Online
* Phantasy Star Online 2
* Alliance of Valiant Arms
* Love Beat
* Goddess of Victory: Nikke
* Black Desert Online
* Blade And Soul
* Soulworker
* Closers Online
* GetAmped

## ดูเพิ่ม
* อีสปอร์ต
รัฐบัญญัติความรักปิตุภูมิ

[thumb|250px|ประธานาธิบดี [จอร์จ ดับเบิลยู. บุช ลงนามรัฐบัญญัติความรักปิตุภูมิที่ทำเนียบขาวเมื่อวันที่ 26 ตุลาคม 2544]]

**รัฐบัญญัติความรักปิตุภูมิ** () หรือชื่อเต็มว่า **"รัฐบัญญัติสร้างความสมานฉันท์และความเข้มแข็งให้แก่อเมริกาโดยกำหนดเครื่องมือที่เหมาะสมอันจำเป็นแก่การขจัดและขัดขวางการก่อการร้าย ค.ศ. 2001"** () เป็นรัฐบัญญัติฉบับหนึ่งของสหรัฐอเมริกา ลงนามโดยประธานาธิบดีจอร์จ ดับเบิลยู. บุช เมื่อวันที่ 26 ตุลาคม 2544

วันที่ 26 พฤษภาคม 2554 ประธานาธิบดีบารัก โอบามาลงนามรัฐบัญญัติต่ออายุแพททริออต ค.ศ. 2011 (PATRIOT Sunsets Extension Act of 2011) ซึ่งต่ออายุบทบัญญัติสำคัญสามบทในรัฐบัญญัติความรักปิตุภูมิ ได้แก่ การดักฟัง การค้นบันทึกธุรกิจ และการสอดแนม "หมาป่าสันโดษ" (lone wolves) คือ ปัจเจกที่ต้องสงสัยกิจกรรมเกี่ยวข้องกับการก่อการร้ายซึ่งไม่เชื่อมโยงกับกลุ่มก่อการร้าย

บางส่วนของรัฐบัญญัติความรักปิตุภูมิหมดอายุเมื่อวันที่ 1 มิถุนายน 2558 เนื่องจากรัฐสภาไม่เห็นชอบ จากการผ่านรัฐบัญญัติเสรีภาพสหรัฐ (USA Freedom Act) เมื่อวันที่ 2 มิถุนายน 2558 ส่วนที่หมดอายุนั้นถูกกลับคืนและต่ออายุจนถึงปี 2562 ทว่า มีการแก้ไขมาตรา 215 ของกฎหมายให้ยุติสำนักความมั่นคงแห่งชาติ (NSA) มิให้ดำเนินโครงการเก็บรวบรวมข้อมูลโทรศัพท์วงกว้างต่อ แต่บริษัทโทรศัพท์จะเก็บข้อมูลและ NSA สามารถขอสารสนเทศเกี่ยวกับปัจเจกที่เป็นเป้าหมายได้โดยการอนุญาตของศาลสหรัฐ

หมวดหมู่:กฎหมายฉุกเฉิน
หมวดหมู่:กฎหมายภาวะเฉพาะส่วนตัว
หมวดหมู่:กฎหมายอาญากลางสหรัฐ
หมวดหมู่:กฎหมายการก่อการร้าย
หมวดหมู่:พ.ศ. 2544
รางวัลอาหารโลก

**รางวัลอาหารโลก** () เป็นรางวัลในระดับนานาชาติซึ่งมอบให้เพื่อสดุดีบุคคลซึ่งทำให้การพัฒนามนุษย์ก้าวหน้าขึ้น โดยการปรับปรุงปริมาณคุณภาพ หรือ ความสะดวกต่อการเข้าถึงแหล่งอาหารของโลก 

รางวัลนี้ถูกก่อตั้งขึ้นในปี พ.ศ. 2529 โดยนอร์แมน บอร์ล็อก (Norman Borloug) ผู้ได้รับรางวัลโนเบลสาขาสันติภาพในปี พ.ศ. 2513 และตั้งแต่ปีพ.ศ. 2533 เป็นต้นมา ก็ได้รับการสนับสนุนด้านเงินทุนจากนักธุรกิจชื่อ จอห์น รวน รางวัลนี้มีการมอบเพื่อสดุดีการอุทิศตนต่องานทุกด้านซึ่งเกี่ยวข้องกับทรัพยากรอาหารของโลก อันได้แก่ วิทยาศาสตร์และเทคโนโลยี การผลิต การตลาด โภชนาการ เศรษฐศาสตร์ การต่อสู้ความยากไร้ รวมถึงสังคมศาสตร์ ด้านอาหารและการเกษตร นอกจากเป็นการสดุดีความสำเร็จส่วนบุคคลแล้ว บอร์ล็อกยังมองรางวัลในฐานะหนทางหนึ่งในการสร้างต้นแบบอันจะเป็นแรงบันดาลใจต่อผู้อื่นอีกด้วย

ผู้ชนะรางวัลจะได้รับการประกาศเกียรติคุณและรับมอบรางวัลอย่างเป็นทางการ ในพิธีซึ่งจัดขึ้น ณ หอประชุม แห่งศาลากลางรัฐไอโอว่า เมืองดิมอยน์ รัฐไอโอวา ใน สหรัฐอเมริกา โดยมีการถ่ายทอดพิธีทางโทรทัศน์ด้วย พิธีการมอบรางวัลจะจัดร่วมกับการสัมมนานานาชาติของมูลนิธิเวิลด์ฟู้ดไพรซ์ ซึ่งแต่ละปีจะเป็นหัวข้อเกี่ยวข้องกับความอดอยาก และความมั่นคงของทรัพยากรอาหาร 

จะมีการประกาศชื่อผู้ได้รับรางวัลในช่วงปลายฤดูใบไม้ผลิหรือต้นฤดูร้อน และผู้ได้รับรางวัลจะได้รับการประกาศเกียรติคุณอย่างเป็นทางการในพิธีมอบรางวัลซึ่งจัดขึ้นเป็นประจำทุกปี ในวันที่ หรือใกล้ๆ วันที่ 16 ตุลาคม ซึ่งเป็นวันอาหารโลกแห่งสหประชาชาติ (United Nations World Food Day) ผู้ชนะจะได้เงินรางวัลมูลค่า 250,000 ดอลลาร์สหรัฐ

ผู้ได้รับรางวัลนี้ซึ่งเป็นที่รู้จักกันดี เช่น มูฮัมหมัด ยูนูส ซึ่งเป็นผู้ได้รับรางวัลโนเบลสาขาสันติภาพปี พ.ศ. 2549 ขณะที่รางวัลที่ทางมูลนิธิมอบแด่ในหลวงในปี พ.ศ. 2549 นั้น คือเหรียญรางวัลนอร์แมน อี. บอร์ล็อก เป็นรางวัลพิเศษซึ่งในหลวงทรงเป็นผู้ได้รับเป็นคนแรกในประวัติศาสตร์

## อ้างอิง

* A.S. Clausi online article on Institute of Food Technologists website about the creation and history of the World Food Prize. (Members only) - accessed 24 October 2009.
* Clausi, A.S. "General Foods established World Food Prize". *Food Technology* October 2009. p.&nbsp;79.

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:รางวัล
หมวดหมู่:อาหาร
ละมุด

**ละมุด** เป็นพันธุ์ไม้ไม่ผลัดใบชนิดหนึ่ง ผลมีรสหวานหอมนิยมรับประทานเป็นอาหารว่างและนิยมรับประทานในประเทศไทย
ผลละมุดสุกมีน้ำตาลสูง และประกอบไปด้วยวิตามินเอและซี ธาตุแคลเซียม ฟอสฟอรัส ละมุดดิบมียางสีขาวเหมือนน้ำนม มีสารที่ชื่อว่า “gutto”  ละมุดมีชื่อพื้นเมืองอื่นอีกคือ ชวานิลอ (ปัตตานี,มลายู ยะลา) 

## ลักษณะทางพฤกษศาสตร์
thumb|left|ลูกละมุดผ่าซีกและเมล็ด 
ละมุดเป็นไม้ยืนต้นขนาดกลาง เป็นพุ่มทึบ กิ่งก้าน แตกออกรอบลำต้นเป็นชั้น ๆ ใบเดี่ยว ท้องใบมีสีน้ำตาลอมเขียว มักออกเป็นกระจุก ตามปลายกิ่ง ดอกเดี่ยว ออกตามง่ามกิ่ง กลีบรองดอกเรียงกัน เป็น 2 ชั้น กลีบดอกเชื่อมกันและยกตั้งขึ้น มี 6 กลีบ มีสีเหลืองนวล ผลรูปไข่ หรือรูปปลายข้างหนึ่งแหลมเล็กน้อย มีสีน้ำตาล ผลยังไม่สุกมียางสีขาว รสฝาด แข็ง เมื่อสุกจะนิ่ม หวาน ไม่มียาง มีเมล็ดรูปยาว รี ผิวสีดำฝังอยู่ในเนื้อ ผลละ 2-6 เมล็ด

## อ้างอิง

## แหล่งข้อมูลอื่น
* ละมุดยักษ์จากมาเลเซีย 

หมวดหมู่:วงศ์พิกุล
หมวดหมู่:ผลไม้
หมวดหมู่:ผลไม้เขตร้อน